# data[].attributes.attachment_caption
กบจะวางไข่จำนวนมากเป็นกลุ่มในน้ำตื้น ๆ หรือบริเวณติดกับพืชน้ำ ไข่เหล่านี้จะกลายเป็นลูกอ๊อดต่อไป กบตัวเมียสามารถวางไข่ได้หลายร้อยหรือแม้แต่เป็นพัน ๆ ฟองในคราวเดียว ไข่กบมีลักษณะเป็นวงกลม ด้านในมีจุดสีดำขนาดเล็ก ล้อมรอบด้วยของเหลวใส ๆ คล้ายเยลลี เพื่อช่วยป้องกันภัยและรักษาความร้อนไว้เพื่อช่วยในการฟักตัว

# data[].attributes.attachment_caption
ไข่กบจะฟักออกมาเป็นลูกอ๊อด ซึ่งมีรูปร่างโดยทั่วไปคล้ายปลา ไม่มีขา มีหาง มีปาก หายใจด้วยเหงือก ส่วนหัวมีขนาดใหญ่เมื่อเทียบกับส่วนอื่น ๆ ลูกอ๊อดว่ายน้ำได้ แต่ไม่สามารถขึ้นบกได้เหมือนกบตัวเต็มวัย ทำให้ต้องกินอาหาร เช่น เศษพืชต่าง ๆ ที่ลอยอยู่ในน้ำ

# data[].attributes.attachment_caption
รูปร่างของลูกอ๊อดจะเริ่มเปลี่ยนไปคล้ายกบมากขึ้น มีขางอกออกมา โดยเริ่มจากขาหลัง ตามมาด้วยขาหน้า หางจะหายไป และผิวหนังจะมาแทนที่เหงือกที่มีในตอนแรก พร้อมกับมีการพัฒนาปอดและแก้วหูอีกด้วย การเปลี่ยนแปลงเหล่านี้ช่วยเตรียมตัวให้ลูกกบหรือลูกอ๊อดวัยแก่พร้อมสำหรับการใช้ชีวิตบนบกหลังจากที่เหงือกและหางหายไปแล้ว ลูกกบหรือลูกอ๊อดวัยแก่จะผ่านกระบวนการเปลี่ยนแปลงรูปร่างขั้นสุดท้ายใน 24 ชั่วโมง เพื่อกลายเป็นกบตัวเต็มวัยขนาดเล็ก

# data[].attributes.attachment_caption
กบตัวเต็มวัยจะหายใจทางปอดและผิวหนัง และไม่มีหางอีกต่อไป ใช้ชีวิตได้ทั้งบนบกและในน้ำ และกินแมลงหรือสัตว์ขนาดเล็กเป็นอาหาร กบตัวเต็มวัยขนาดเล็กอาจใช้เวลาสูงถึง 4 ปีกว่าจะโตเต็มวัยโดยสมบูรณ์ หลังจากนั้น กบก็จะสามารถวางไข่หรือปฏิสนธิไข่ได้ ทำให้วัฏจักรชีวิตของกบเริ่มต้นขึ้นอีกครั้ง